S-8/2023

Mál þetta var þingfest 24. janúar 2023 og dómtekið 1. febrúar. Málið er höfðað með ákæru Lögreglustjórans á Suðurnesjum 12. desember 2022 á hendur ákærðu, X, kt.[...]og B-kk-þgf L-kk-þgf H-kk-þgf, kt.[...], fyrir húsbrot og eignaspjöll, með því að hafa, í félagi, sunnudaginn 9. janúar 2022, á bifreiðastæði við [...], [...], ruðst heimildarlaust inn í bifreiðina [...], af gerðinni Subaru Legacy og valdið skemmdum á innréttingum hennar á ökumannssvæði og útvarpi, en tjónið nam krónum 322.302.

Er háttsemin talin varða við 231. gr. og 1. mgr. 257. gr. almennra hegningarlaga nr. 19/1940 og þess krafist að ákærðu verði dæmdir til refsingar og til greiðslu alls sakarkostnaðar.

Í ákæru er tekin upp einkaréttarkrafa A, kt. [...] og þess krafist af hans hálfu að ákærðu verði dæmdir óskipt til greiðslu 322.302 króna skaðabóta með vöxtum samkvæmt 8. gr., sbr. 4. gr. laga nr. 38/2001 um vexti og verðtryggingu frá 10. janúar 2022 til þess dags er mánuður er liðinn frá birtingu kröfunnar en dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags. Jafnframt verði ákærðu dæmdir til greiðslu málskostnaðar að mati dómsins og að teknu tilliti til greiðslu virðisaukaskatts.

Á dómþingi 1. febrúar sl. féll ákæruvaldið frá ákærunni á hendur ákærða X og felldi jafnframt brott úr verknaðarlýsingu ákæru orðin „í félagi“. Sætti þetta ekki andmælum af hálfu ákærðu. Kemur þáttur ákærða X því ekki til frekari skoðunar en verjandi hans krefst hæfilegrar þóknunar sér til handa vegna verjandastarfa á rannsóknarstigi máls og hér fyrir dómi.

Fyrir dómi játaði ákærði B-kk-nf L-kk-nf afdráttarlaust sök samkvæmt hinni breyttu ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi, verjandi og lögmaður einkaréttarkröfuhafa höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa. Þá er þess krafist að framlagðri bótakröfu verði vísað frá dómi enað öðrum kosti verði dæmdar lækkaðar frá því sem krafist er. Þá krefst verjandi ákærða hæfilegrar þóknunar sér til handa.

Með skýlausri játningu ákærða B-kk-ef L-kk-ef fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða.

Ákærði er 22 ára. Samkvæmt sakavottorði var hann 15. október 2020 sakfelldur fyrir líkamsárás en ákvörðun refsingar frestað skilorðsbundið í tvö ár. Sá dómur var tekinn upp og dæmdur með dómi 25. janúar 2021 og ákærða gerður hegningarauki, 45 daga fangelsisrefsing, skilorðsbundið tvö ár, fyrir líkamsárás í desember 2018. Með brotum þeim sem ákærði er sakfelldur fyrir í máli þessu rauf hann skilorð síðastgreinds dóms. Ber því nú að taka skilorðsdóminn upp og dæma með máli þessu samkvæmt 60. gr. almennra hegningarlaga. Verður refsing ákærða samkvæmt því tiltekin eftir reglum 77. gr. hegningarlaganna og þykir hæfilega ákveðin fangelsi í þrjá mánuði. Með hliðsjón af greiðri játningu ákærða og því að hann hefur gengist við bótaskyldu gagnvart eiganda bifreiðarinnar [...] þykir mega ákveða að fresta enn fullnustu dæmdrar refsingar þannig að hún falli niður að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Eins og áður greinir hefur ákærði gengist við bótaskyldu gagnvart eiganda [...]þótt hann mótmæli fjárhæð og rökstuðningi framlagðrar bótakröfu. Að því gættu og með hliðsjón af fyrirliggjandi ljósmyndum lögreglu um ástand bifreiðarinnar strax eftir brot ákærða, rökstuðningi fyrir bótakröfunni og meðfylgjandi mati umboðsaðila Subaru bifreiða hér á landi um áætlaðan 322.302 króna viðgerðarkostnað, þykir tjón eiganda [...] nægjanlega sannað og verður ákærði því dæmdur til að greiða umkrafðar skaðabætur. Skal sú fjárhæð bera almenna vexti frá 10. janúar 2022 til 12. febrúar 2023, þá er liðinn var mánuður frá birtingu bótakröfunnar, en frá þeim degi dráttarvexti til greiðsludags, svo sem nánar greinir í dómsorði. Jafnframt verður ákærði dæmdur til greiðslu málskostnaðar fyrir að halda fram skaðabótakröfunni og fylgja henni eftir fyrir dómi. Þykir sá kostnaður bótakrefjanda hæfilega ákveðinn 130.000 krónur að meðtöldum virðisaukaskatti.

Samkvæmt 2. mgr. 235. gr. laga um meðferð sakamála ber að greiða þóknun E-kvk-ef D-kvk-ef K-kvk-ef verjanda ákærða X úr ríkissjóði. Með hliðsjón af eðli og umfangi máls og að teknu tilliti til tímaskýrslu verjandans þykir sú þóknun hæfilega ákveðin 210.924 krónur að meðtöldum virðisaukaskatti. Annan sakarkostnað greiði ákærði B-kk-nf L-kk-nf samkvæmt 1. mgr. 235. gr. téðra laga. Til þess kostnaðar telst aðeins þóknun Ó-kk-ef A-kk-ef B-kk-ef verjanda ákærða hér fyrir dómi. Með hliðsjón af eðli og umfangi máls þykir þóknun verjandans hæfilega ákveðin 210.924 krónur að meðtöldum virðisaukaskatti.

M-kvk-nf T-x-x héraðsdómari kveður upp dóm þennan.

Dómsorð :

Ákærði, B-kk-nf L-kk-nf H-kk-nf, sæti fangelsi í þrjá mánuði en fresta skal fullnustu þeirrar refsingar og hún niður falla að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga.

Ákærði greiði A 322.302 krónur með vöxtum samkvæmt 8. gr. laga nr. 38/2001 um vexti og verðtryggingu frá 10. janúar 2022 til 12. febrúar 2023 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Jafnframt greiði ákærði 130.000 krónur í málskostnað.

Ákærði greiði 210.924 króna þóknun Ó-kk-ef A-kk-ef B-kk-ef verjanda síns. Úr ríkissjóði greiðist 210.924 króna þóknun E-kvk-ef D-kvk-ef K-kvk-ef verjanda ákærða X.

M-kvk-nf T-x-x